**Online Biznis Forum i b2b sastanci sa bh.dijasporom**

**„Potencijali i perspektive investiranja u**

**poljoprivredu i proizvodnju hrane u BiH“**

Projekat „Dijaspora za razvoj“ (D4D), koji  je projekat Ministarstva za ljudska prava i izbjeglice BiH i Vlade Švicarske, u partnerstvu sa UNDP BiH i IOM BiH, u saradnji sa Sarajevskom regionalnom razvojnom agencijom SERDA i partnerskim općinama, organizuje poslovni **online Biznis Forum** **za predstavnike bh.dijaspore, lokalnih zajednica, bh. poduzetnika i udruženja iz oblasti poljoprivrede i proizvodnje hrane.**

Biznis Forum ima za cilj da predstavi potencijale za ulaganje bh.dijaspore u poljoprivredu i proizvodnju hrane, prezentira uspješne priče dosadašnjih investitora, te da kroz individualne b2b sastanke podrži lokalne zajednice i bh. poduzetnike u pronalasku svojih potencijalnih investitora i poslovnih partnera iz bh.dijaspore.

Biznis Forum će se održati **online 19.maja 2021.god. (srijeda) sa početkom u 10 sati,** a za učešće je potrebno izvršiti registraciju na web platformi <https://agro-food-d4d.b2match.io/>. Kompletan sadržaj Biznis Foruma (konferencijski dio i b2b pojedinačni sastanci) će se održavati preko iste navedene platforme i sve što trebate jeste računar ili laptop (sa kamerom i mikrofonom). Za učešće na individualnim b2b sastancima platforma omogućava da vrlo jednostavno kreirate svoj profil, opišete investicioni projekat i/ili ideju, pretražiti profile ostalih registrovanih učesnika, te zakažete sastanke sa Vama interesantnim potencijalnim partnerima u BiH i bh.dijaspori. Pojedinačni sastanci traju 30 minuta, a vrijeme održavanja istih možete izabrati u raspoloživim terminima na samoj platformi kada se registrujete.

**Tematske oblasti:**

* Poljoprivreda
* Proizvodnja i prerada hrane
* Sigurnost hrane
* Pakovanje
* Eko-proizvodnja
* Mehanizacija i oprema u poljoprivredi, proizvodnji i preradi hrane
* IT rješenja u poljoprivredi, proizvodnji i preradi hrane

**Prednosti učešća na Biznis Forumu:**

1. **Umrežavanje** (online b2b sastanci sa predstavnicima bh.dijaspore, lokalnih zajednica, bh.firmi, udruženja)
2. **Predstavljanje ideja/inicijativa/projekata/potencijala** za investiranje, izvoz proizvoda i usluga, generisanje novih radnih mjesta, zajednička ulaganja, javno-privatno partnerstvo i sl.
3. **Pregled uspješnih priča investiranja bh.dijaspore u BiH**

**Registracija na događaj je besplatna.**

Oficijelni jezik: bosanski

**Rokovi:**

|  |  |
| --- | --- |
| 22/04 – 18/05/2021 | Online registracija učesnika, izrada biznis profila i rezervacija b2b sastanaka |
| 19/05/2021 | Biznis forum i b2b sastanci sa bh.dijasporom - online |

Besplatno se registrujte za učešće na ovom važnom poslovnom događaju na stranici:

<https://agro-food-d4d.b2match.io/>

Za dodatne informacije i pomoć prilikom registracije kontaktirajte:

Sarajevska regionalna razvojna agencija SERDA

Ured za ekonomsku saradnju sa dijasporom SERDA

kontakt osoba: Aida Džamalija Duran

tel: +387 33 641 520

e-mail: aida@serda.ba

**Online Biznis Forum i b2b sastanci sa bh.dijasporom**

**„Potencijali i perspektive investiranja u**

**poljoprivredu i proizvodnju hrane u BiH“**

**Web platforma:** [**https://agro-food-d4d.b2match.io/**](https://agro-food-d4d.b2match.io/)

**Vrijeme: 19/05/2021, srijeda**

**AGENDA**

**10:00 – 10:20 Pozdravni govor**

 Predstavnik Ministarstva za ljudska prava i izbjeglice Bosne i Hercegovine

Predstavnik Ambasade Švicarske u Bosni i Hercegovini

Predstavnik UNDP-a

 dr. Ševkija Okerić, Direktor Sarajevske regionalne razvojne agencije SERDA

**10:20 – 10:40 Potencijali investiranja u poljoprivredu i proizvodnju hrane i mogućnosti za angažman**

 **bh.dijaspore**

 g-đa Nina Pobrić, Voditeljica Odjela za promociju ulaganja Agencije za unapređenje stranih

 investicija u Bosni i Hercegovini (FIPA)

g-din Edin Hozan, Načelnik općine Jajce

**10:40 – 11:00** **Diskusija učesnika, pitanja i odgovori**

**11:00 – 11:30 Investicije bh.dijaspore u poljoprivredu i proizvodnju hrane – Uspješne priče i inicijative**

 **za podršku umrežavanju**

 g-din Sulejman Selimović, Direktor firme Voćar Piramida, predstavnik bh.dijaspore

g-din Ahmed Spahić, Predsjednik UO Pangea mreže, Njemačka, predstavnik bh.dijaspore

g-din Nikola Burić, Izvršni direktor i-dijaspore, Švicarska, predstavnik bh.dijaspore

**11:30 – 11:50 Diskusija učesnika, pitanja i odgovori**

**11:50 – 12:00 Pauza**

**12:00 – 16:00 Individualni B2B sastanci (preko platforme** [**https://agro-food-d4d.b2match.io/**](https://agro-food-d4d.b2match.io/) **)**